Eesti Kontsert on sõlminud  ehitusettevõtjaga mitu lisakokkulepet, millega on ehitusettevõtjale andnud üle rahalised kohustused (nt ehitus- ja autorijärelevalve teostamise Venemaal, kohapealse projektijuhi teenus). Nende kokkulepete alusel esitas Eesti Kontsert ehitusettevõtjale arveid kokku summas 1 508 786 krooni, mida kajastati ehitusettevõtja teostatud tööde aktides kui ettenägemata ehitustööde reservi arvel tehtud töid. Riigikontrolli hinnangul võttis Eesti Kontsert ehitusettevõtjalt kirjeldatud skeemi kasutades varjatult laenu 1 508  786 krooni, mille eest maksti 137 162 krooni intressi töövõtja kaudkulude nime all. Laenu võtmine ei ole riigieelarve seaduse kohaselt lubatud.